open-index/open-wikipedia-markdown huggingface dataset:
Antonín Novotný

**Antonín Josef Novotný** (10. detsember 1904 Letmany Praha lähedal – 28. jaanuar 1975 Praha) oli tšehhi päritolu Tšehhoslovakkia poliitik ning Tšehhoslovakkia Kommunistliku Partei peasekretär aastatel 1953–1968.

## Elulugu
Antonín Novotny sündis 1904. aastal Praha lähedal müürsepa neljalapselises peres. Pärast 8-klassilise elementaarkooli lõpetamist asus ta õppima mehaanikakooli ning töötas Prahas asuvates käitistes, olles aktiivne vasakpoolsetes noorte spordiseltsides.

Antonín Novotny astus 17-aastaselt Tšehhoslovakkia Kommunistlikku Parteisse kohe selle moodustamise 1921. aastal. 1920. aastail töötas ta kommunistide toetatud spordiseltsides, kuni 1929. aastal nimetati Praha kohaliku kommunistliku organisatsiooni usaldusisikuks.  

Alates 1929. aastast oli Antonín Novotny KP funktsionäär, aastatel 1930–1935 oli Novotny Praha piirkonna KP juhataja ning esindas ka organisatsiooni 1935. aastal 7. Kominterni kongressil Moskvas. Pärast seda edutati Novotny juba Praha KP linnaorganisatsiooni instruktoriks ja seejärel sekretäriks. 

Aastatel 1937–1938 tegutses ta TSKP piirkondliku sekretäri ja kommunistliku ajalehe Moravske Slovacko toimetajana Moraavias Hodoninis.

Pärast 1938. aastal Tšehhoslovakkia okupeerimist Saksa Kolmanda Riigi poolt ja kommunistliku partei tegevuse keelustamist tegutses Novotny Prahas illegaalse parteiorganisaatorina. Saksa poliitiline politsei Gestapo vahistas ta poliitilise tegevuse pärast 8. septembril 1941. Ta saadeti Mauthauseni koonduslaagrisse Austrias, kust vabanes 1945. aastal.

### Osalus Tšehhoslovakkia valitsemises
Pärast naasmist Tšehhisse 1945. aasta mais määrati Antonín Novotný TSKP Praha piirkonna sekretäriks, kellena osales 1948. aasta kommunistliku riigipöörde ettevalmistamisel.

Pärast 1948. aastal alanud poliitilisi repressioone Tšehhoslovakkias säilitas Novotný oma positsiooni ning valiti ka 1951. aasta septembris TS KP KK sekretäriks ja kolm kuud hiljem ka KK Poliitilisse sekretariaati (KK Poliitbüroo ja Presiidiumi eelnev juhtorgan). 
                                                       
1953. aasta jaanuaris arvati ta välja TSKP KK sekretariaadist ja määrati ta Tšehhoslovakkia Ministrite Nõukogu esimehe asetäitjaks, kuid kaks kuud hiljem toimunud Klement Gottwaldi surma tõttu määrati uuesti KP aparaati ning TSKP KK kesksekretariaadi tegevjuhiks. 

1953. aasta septembris valiti ta TSKP kongressil TSKP KK esimeseks sekretäriks ning valiti tagasi ametikohale ka 1958. ja 1964. aastal.

1957. aastal valiti ka Tšehhoslovakkia presidendiks.

1968. aasta jaanuaris lahkus ta TSKP KK esimese sekretäri kohalt ja asendati Alexander Dubčekiga ning 1968. aasta märtsis loobus ta ka presidendi ametikohast, mais aga loobus kohast TSKP Keskkomitees.

1971. aastal valiti ta uuesti TSKP KK, kuid ei omanud enam poliitilist mõjuvõimu. Ta suri 28. jaanuaril 1975 Prahas.
Los Angelese Filmikriitikute Ühendus

**Los Angelese Filmikriitikute Ühendus** (inglise keeles **Los Angeles Film Critics Association**; *lüh* **LAFCA**) on 1975. aastal Los Angeleses moodustatud filmikriitikute ühing.

## Auhinnakategooriad
Ühing annab välja auhindu järgmistes kategooriates:
* Parim meespeaosatäitja
* Parim naispeaosatäitja
* Parim animafilm
* Parim lavastaja
* Parim dokumentaalfilm
* Parim film
* Parim võõrkeelne film
* Parim meeskõrvalosatäitja
* Parim naiskõrvalosatäitja

## Välislingid
* Ametlik koduleht ()
Los Angelese Filmikriitikute Ühenduse parima meespeaosatäitja auhind

**Los Angelese Filmikriitikute Ühenduse parima meespeaosatäitja auhind** (inglise keeles *Los Angeles Film Critics Association Award for Best Actor*) on filmiauhind, mida annab 1975. aastast välja Los Angelese Filmikriitikute Ühendus. 

Enim ehk kolm korda on auhinna võitnud Daniel Day-Lewis. Kaks korda on võitnud Robert De Niro, Robert Duvall, Michael Fassbender ja Jack Nicholson.

## Võitjad

## Vaata ka
* Los Angelese Filmikriitikute Ühendus
* Los Angelese Filmikriitikute Ühenduse parima naispeaosatäitja auhind

## Viited

## Välislingid
* Los Angeles Filmikriitikute Ühingu ametlik koduleht ()
Johannes Haller

**Johannes Haller** (16. oktoober 1865 Käina – 24. detsember 1947 Tübingen) oli baltisaksa päritolu saksa ajaloolane.

Haller õppis aastatel 1883–1888 Tartu Ülikoolis ajalugu, olles õpingute ajal korporatsioon Estonia seenior. Töötas pärast ülikooli lõpetamist koduõpetajana Eestimaal ja Liivimaal. Aastatel 1890–1891 õppis ta Berliini ja Heidelbergi ülikoolides. 

Aastal 1901 sai ta erakorraliseks professoriks Marburgi Ülikoolis, aastal 1904 sai ta samas ülikoolis korraliseks professoriks (ja arheoloogiainstituudi direktoriks). Aastal 1904–1913 oli ta Gießeni Ülikooli professor. Aastatel 1913–1932 oli ta Tübingeni Ülikooli professor. Ta oli ka Tübingeni Ülikooli rektor.

## Viited

## Kirjandus
*Johannes Haller: "Elumälestused: Nähtu— kuuldu— mõeldu." Tõlkinud Hanna Miller. Akadeemia 2021/1: 52–132.
*Kalev Kask: "150 a. Johannes Halleri sünnist." Hiiu Leht, 16. oktoober 2015
*Hanna Miller: "Hiiumaal sündinud mees, kellest sai 20. sajandil enim loetud saksa ajaloolane". Akadeemia 2021/1: 133–136.

## Välislingid
*
Everett

**Everett** on linn Ameerika Ühendriikides Washingtoni osariigis, Snohomishi maakonna halduskeskus.

## Asend

Linn kuulub Seattle'i suurlinnastusse ja asub Seattle'i kesklinnast umbes 40 km põhjas. Ta piirneb loodes Pugeti lahe sopi Possessioni lahega ning idas ja põhjas Snohomishi jõe ja selle suudmega.

## Ajalugu
Linn asutati 1893. aastal Great Northern Railway raudteede rajamise käigus.

## Majandus
Everett on ajalooliselt olnud puidutööstus-, kaubandus- ja sadamalinn.

Everettis asub Boeingu lennukite 747, 767, 777 ja 787 koostetehas, mis on kubatuurilt (13,3 miljonit m³) maailma suurim hoone. Lisaks lennukitööstusele on olulised ka elektroonika- ja kommunikatsiooniettevõtted, seal tegutseb OceanGate.

### Transport
Linna läbib idas kiirtee Interstate 5, mille liiklussõlmest Riverside'i linnajaos algab ülipikk kiirtee U.S. Route 2.

## Viited

## Välislingid

* Koduleht
Canterbury piirkond

**Canterbury piirkond** (maoori keeles **Waitaha**) on 1. järgu haldusüksus Uus-Meremaal Lõunasaare idaosas.

Piirkonna põhjapiir jookseb mööda Conway jõge ja lõunapiir mööda Waitaki jõge. Läänepiiril kõrguvad Lõuna-Alpid.

Piirkonna halduskeskus on Christchurch.

Canterbury piirkonna pindala on 45 346 km². Ta on pindalalt Uus-Meremaa suurim piirkond. Aastal 2010 oli hinnanguline elanike arv 565 800.

## Viited
Ivanuški International

**Ivanuški International** (vene keeles Иванушки International) on vene ansambel.

## Koosseis
* Andrei Grigorjev-Apollonov
* Kirill Andrejev
* Oleg Jakovlev
* Igor Sorin (1994–1998)

## Välislingid
* Koduleht
Behgjet Pacolli

**Behgjet Isa Pacolli** (sündinud 30. augustil 1951) on Kosovo poliitik ja ärimees, Kosovo president 22. veebruarist kuni 30. märtsini 2011.

Pacolli sündis kümnelapselises peres teise lapsena. Nagu enamik Kosovo elanikke, kasvas ta üles suhtelises vaesuses. Ja nagu tuhanded teisedki Kosovo albaanlasi, lahkus ta Lääne-Euroopasse tööd otsima.

Ta töötas Austrias ja Saksamaal, sealhulgas müügiesindajana endise Jugoslaavia, Bulgaaria, Poola ja Venemaa turu jaoks.

1990 kolis ta Šveitsi ning asutas projekteerimis- ja tsiviilehitusettevõtte Mabetex. Ta on tänini selle ettevõtte president ja tegevdirektor.

Pacolli sai Kosovo väikeerakonna Uue Kosovo Allianss juhiks. Erakond kogus kiiresti populaarsust ja 2007. aasta parlamendivalimistel tuli kolmandaks. Pacolli ise sai koha Kosovo assambleesse (parlamenti) ning sai selle eelarve- ja rahanduskomisjoni liikmeks. Ta oli üks Kosovo iseseisvusdeklaratsiooni allkirjastajatest 2008. aastal.

30. märtsil 2011 võttis Kosovo Põhiseaduskohus vastu otsuse, mille kohaselt tema valimine ei olnud põhiseaduspärane. Pacolli teatas, et austab konstitutsioonikohtu otsust ega astu ametist tagasi, vaid lahkub ametist alates 30. märtsist. 

Pärast seda sai Pacolli Hashim Thaçi valitsuses esimeseks asepeaministriks.

9. septembrist 2017 kuni 3. veebruarini 2020 oli ta Kosovo välisminister.

2007 teatas ta oma varanduse suuruseks 420 miljonit eurot. Usutavasti on ta maailma kõige rikkam albaanlane.

Pacolli oli 1999–2002 abielus albaania päritolu Itaalia laulja Anna Oxaga (sündinud Iliriana Hoxha), kes 1989. aastal esindas Itaaliat Eurovisioonil. Oxa oli temast 10 aastat noorem. Seejärel abiellus ta venelase Maria Sitškovaga (abielus Masha Pacolli). Behgjet Pacollil on poeg ja neli tütart.

## Viited
Guajaav

**Guajaav** on hariliku guajaavipuu (*Psidium guajava*, kuulub mürdiliste sugukonda) vili. 

## Vilja ehitus
Guajaavid on marjalaadsed viljad, mis meenutavad väliskujult pirni. Tooreste guajaavide väliskest on roheline, valminud viljadel aga kollakasroheline. Viljaliha on valkjas või punakas ning sisaldab palju kareda koorega seemneid.

## Kasutamine
Värskete guajaavide maitse on meeldivalt hapukas ja väga aromaatne. Nende tähtsus tõusis puuviljade hulgas oluliselt pärast seda, kui avastati, et viljad sisaldavad rohkesti C- jaA-vitamiini.

Peale värskelt tarbimise valmistatakse guajaavidest mahla, džemmi, marmelaadi jm.

### Toiteväärtus ja biokeemiline koostis

## Viited
Aime Kuulbusch-Mölder

**Aime Kuulbusch-Mölder** (sünninimi **Aime Kuulbusch**, sündinud 10. oktoobril 1942 Pärnus) on eesti skulptor.

Ta lõpetas 1961. aastal Pärnu 1. Keskkooli ja 1969. aastal Eesti Riikliku Kunstiinstituudi. 

Töötanud Tallinnas 1969–1972 Eesti NSV Restaureerimisvalitsuses skulptuurirestaureerijana, alates 1973. aastast töötab ta vabakunstnikuna. 

1974. aastast kuulub Eesti Kunstnike Liitu.

Aime Kuulbusch-Mölderi tööde hulgas on peamiselt klassikaliselt selged ja emotsionaalselt pingestatud psühholoogilised kunstiinimeste portreed, kuid ka figuure ja monumentaalteoseid. Ta on peamiselt kasutanud pronksi. Varase loomingu ühtlane hoolikas pinnatöötlus on arenenud varjundirikkamaks materjalikäsitluseks. 

## Teoseid
* Juta Lehiste portree (1972)
* Juhan Viidingu portree (1976)
* Malle Leisi portree (1979)
* Tiit Pääsukese portree (1982)
* Mart Saare monument Tallinnas (1982)
* Mart Saare monument Tartus (1982)
* Peeter Süda monument Kuressaares (1983)
* Agu Aarna, Albrecht Altma, Paul Kogermani, Ottomar Madisoni, Jüri Nuudi, Juhan Vaabeli, August Velneri ja Aleksander Voldeki mälestussambad TTÜ akadeemikute alleel (1986).
* Heino Elleri monument Tallinnas (1987)
* "Justitia" (Tallinna kohtumaja, 1991, 2018. aastal koliti vastvalminud Lubja tn kodumaja suurde saali)
*Salme Pruudeni portreebüst Viljandis (1996)
* Urho Kekkose bareljeef (2011)

## Isiklikku
Skulptor Ants Mölder oli Aime Kuulbuschi abikaasa.

## Tunnustus
* 1983 Kristjan Raua preemia (Mart Saare monument ja Tiit Pääsukese portreeskulptuur)
* 1984 Eesti NSV teeneline kunstnik

## Näitused
* 1976 Riia skulptuurikvadriennaalid
* 1985 Soome (9 eesti kujurit)
* 2006 Kulmagalleria (koos Tiiu Kirsipuu ja Marja-Liisa Mäki-Penttilä-ga 
* 2014 Kumu („Meie modernism. Eesti skulptuur 1960.–1970. aastatel”)

### Isikunäitused
* 1973 Tallinna kunstisalong
* 1978 TKM
* 1985 RKM
* 1992/93 Tallinna Kunstihoone galerii (koos Vello Vinnaga)
* 1993 Eesti Maja, Stockholm (koos Kaisa Puustakuga)
* 2016 Viimsi Püha Jaakobi kirik

## Filmid
* Visioon (1983, "Tallinnfilm", režissöör Peep Puks) 
* Aime Kuulbusch (1988, režissöör Aime Kala; Eesti TV arhiiv)

## Viited

## Kirjandus
* Maire Toom. Kunstipäevik. – Sirp ja Vasar, 1973, 31.aug.
* Jaak Olep. Kujur Aime Kuulbusch. – Noorus, 1976, nr. 9 
* Tiina Pikamäe. Aime Kuulbuschi loomingust. – Sirp ja Vasar, 1978, 11. aug.
* Martti Soosaar. Skulptor Aime Kuulbusch. – Kultuur ja Elu, 1979, nr. 3
* Ike Volkov. Aime Kuulbusch, skulptor. – TMK, 1983, nr. 9
* Tiina Pikamäe. Portreenäitus.- Sirp ja Vasar, 1985, 5. apr.
* Leo Gens. Aime Kuulbusch. – Kunst, 1986, nr. 1
* Martti Soosaar. Ateljee-etüüde. 2. Tln., 1990 
* T. Olep. Hingelt portretist.- Päevaleht, 1992, 15. dets.
* J. Kivimäe. Paari ajahetke tagune modernism.- KesKus, 2014, 10. oktoober. 
* Annika Koppel. Skulptor, kes puudutab aega. – Viimsi Teataja, 2016, 20. november. 
* Aime Kuulbusch: Skulptuurid. Tartu, 1978 (kataloog)
* Aime Kuulbusch. Tallinn, 1985 (kataloog)
* Eesti kunsti ja arhitektuuri biograafiline leksikon, Tallinn, 1996. T. Pikamäe, lk 224.
Manfred Mölgg

**Manfred Mölgg** (sündinud 3. juunil 1982 Brunicos Bolzano provintsis) on Itaalia mäesuusataja.

Mölgg võitis slaalomi maailma karika 2008. aastal. Maailma karikasarjas osales ta esimest korda 12. jaanuaril 2003 Bormios slaalomis. Esimest korda jõudis ta 30 parema hulka ehk punktikohale 15. detsembril 2003 Madonna di Campiglios slaalomis, kus ta sai 5. koha. Poodiumile pääses Mölgg esimest korda 27. jaanuaril 2004 Schladmingis slaalomis, kus oli teine. Esimese MK-võistluste etapivõidu sai ta 9. märtsil 2008 Kranjska Goras slaalomis.

2007. aasta maailmameistrivõistlustel Åres sai Mölgg slaalomis hõbemedali. Võistluste võitja Mario Matt oli tookord ülivõimas, kui võitis Mölggi ligi kahe sekundiga. 2011. aasta MM-il Garmisch-Partenkirchenis oli ta slaalomis kolmas. 2010. aasta taliolümpiamängudel Vancouveris sai Mölgg slaalomis 7. koha. 2013. aasta maailmameistrivõistlustel võitis ta suurslaalomis pronksmedali.

Tema õde Manuela Mölgg on ka edukas mäesuusataja.

## Saavutused

* 2007  Åres
**  hõbemedal slaalomis
* 2011  Garmisch-Partenkirchenis 
**  pronksmedal slaalomis
* 2013  Schladmingis
**  pronksmedal suurslaalomis

### [[Maailma karikavõistlused mäesuusatamises|Maailma karikasarjas]]

#### Maailma karikas

* Slaalomikarikas
** **1. koht: 2008**
** 3. koht: 2017
* Suurslaalomi karikas
** 3. koht: 2008

#### Maailma karikasarja etapivõidud

Manfred Mölgg on osalenud (seisuga 23. märts 2015) 261 MK-etapil ja jõudnud poodiumile 20 korda, millest kolmel korral kõige kõrgemale astmele.

## Välislingid

* 
*Manfred Mölgg Alpine Ski Database'is
Müokardiit

**Müokardiit** on südamelihase ehk müokardi põletik.

Müokardiiti põhjustavad kõige sagedamini viirusnakkused, näiteks parvoviirus B19, mumpsiviirus). Seda võivad põhjustada aga ka bakteriaalsed nakkused, mõned ravimid, mürgistused ja autoimmuunhaigused.

Sümptomiteks võivad olla õhupuudus, valu, ebamugavus või survetunne rinnus, peapööritus, treeningutalumatus ja südamepekslemine või selle rütmihäired. Õhupuudus võib esineda eriti lamades, kaasuva rindkerevalu iseloomu kirjeldatakse tihti teravana. Diagnoosimiseks kasutatakse EKG- ja MRT-uuringuid, troponiini taseme mõõtmist veres ning ajuti südamebiopsiat.

Ravimeetod sõltub põletiku põhjusest ja selle raskusest. Tihti kasutatakse AKE-inhibiitoreid, beetablokaatoreid ja diureetikume. Kõige raskematel juhtudel võib osutuda vajalikuks siirdatava kardioverter-defibrillaatori paigaldamine või südamesiirdamine.

## Viited
Kiusamine

**Kiusamine** on väärkohtlemise (agressiivse ja negatiivse käitumise) vorm, mis seisneb oma tegevuse või käitumisega kellelegi sihilikult ebameeldivuste (füüsilise valu või ebamugavuse, vaimse alaväärsustunde, hirmu jne) tekitamises.

Sarnaste tunnustega käitumist mitmete teiste loomade vahel võidakse nimetada vihkamiseks (inglise keeles *mobbing*).  

Kiusamine on nüüdisajal mitmete teadusharude teadlaste uurimisaines. Kuigi probleemi on pikka aega uuritud, ei ole uurijad teaduslikult päris kindlat definitsiooni kiusamisele välja kujundanud.

## Kiusamiskäitumine

Kiusamine võib olla sõnaline (narrimine, norimine, pilkamine, mõnitamine, ähvardamine jne), füüsiline (tõukamine, togimine, näpistamine, löömine jne) või psüühiline (üleolev käitumine, ignoreerimine, kõrvalejätmine, millegi tegema sundimine vms). 

Kiusamine võib hõlmata korduvaid tegusid aja jooksul, mille eesmärk on luua või jõustada ühe isiku (või grupi) võimu teise isiku (või grupi) üle. Kiusamise eesmärgiks võib olla ka soov saada kas ohvri või kellegi teise tähelepanu. 

Kiusamise põhjuseks või ajendiks võivad olla kadedus, viha, madal enesehinnang, võimu kuritarvitamine, vale arusaam üldkäibivatest käitumisnormidest, asotsiaalsus jne.

Kiusamine võib toimuda kõigis situatsioonides, kus inimesed üksteisega lävivad: töökohas, koolis (koolikiusamine), kodus, tänaval, perekonnas ka veebis (veebikiusamine ja -vägivald) jne.

Kiusamine liigitatakse ebaeetilise käitumise hulka. Vajadusel eristatakse kooli-, küber- ja töökiusamist jne.

## Viited
Avram Grant

**Avraham Grant** (ka **Avram Grant**; sündinud 6. veebruaril 1955 Petaẖ-Tikvas) on Iisraeli jalgpallitreener. 

Ta juhendas Chelsea klubi 2007. aasta septembrist 2008. aasta maini. Avrav Grant töötas ka Iisraeli jalgpallikoondise, Portsmouthi ja West Ham Unitedi peatreenerina. Enne Inglismaale minemist töötas ta Iisraeli jalgpalliklubides.

Aastatel 2014–2017 oli ta Ghana jalgpallikoondise peatreener.
Inta Soms

**Inta Soms** (sündinud 1958) on eesti tõlkija.

1994. aastal kaitses ta Tartu Ülikooli filosoofiaosakonnas magistritöö "Kahest lähenemisviisist keeleanalüütikas seoses Saul A. Kripke nimeteooriaga".

## Tõlkeid
*William Somerset Maugham "Inimorjusest" (Canopus, 2002)
*William Somerset Maugham "Värisev leht" (Canopus, 2003)
*William Somerset Maugham "Catalina" (Canopus, 2004)
*William Somerset Maugham "Kaug-Ida jutte" (Canopus, 2004)
*William Somerset Maugham "Kokkuvõtteks" (Canopus, 2005)
*Peter Cheyney "Kutsuge Callaghan" (Katariina, 2005)
*Juri Lotman "Kultuurisemiootika" (Olion, 2006)
*James Hadley Chase "Äratage surnu" (Katariina, 2009)

## Viited
Benghazi

**Benghazi** on linn Liibüas, Benghazi ringkonna ja Kürenaika keskus. Asudes Vahemere kaldal on Benghazi tähtis sadamalinn ja Liibüa suuruselt teine linn Tripoli järel.

Linna rajasid Kreeka kolonistid 5. sajandil eKr.

Veebruaris 2011 toimusid linnas massimeeleavaldused (2011. aasta Liibüa rahutused) Mu‘ammar al-Qadhdhāfī režiimi vastu ja linn läks opositsiooni valdusse.

Linnas on 1955. aastal asutatud ülikool.
Harilik guajaavipuu

**Harilik guajaavipuu** (*Psidium guajava*) on mürdiliste sugukonda kuuluv puuliik.

Guajaavipuu vili on söödav – guajaav.

## Levila
Harilik guajaavipuu on looduslikult levinud Ameerika troopikavöötmes, mis ulatub Brasiiliast kuni Mehhikoni. Lisaks kasvatatakse guajaavipuude erinevaid kultivare Aasia lõuna- ja kaguosas (Indias, Bangladeshis, Tais, Vietnamis, Malaisias, Taiwanis), LAVis, Egiptuses, Austraalias, Kuubas, Puerto Ricos, Hawaii saartel ja mujal.


Pilt:Psidium guajava lehed.JPG|Harilik guajaavipuu lehed mai alguses Amasoonias
Pilt:Psidium guajava2961811499.jpg|Hariliku guajaavipuu õied
Pilt:Starr 070519-7147 Psidium guajava.jpg|Toored guajaavid puus


## Viited
Ernst von Kügelgen

**Ernst von Kügelgen** (ka **Ernst Otto Gerhard von Kügelgen**; 14. märts/26. märts 1871 Tallinn – 13. november 1948 München) oli Eesti psühhiaater, Seewaldi vaimuhaigla peaarst.

Kügelgen õppis aastatel 1880–1890 Tallinna Toomkoolis ja 1890–1897 Tartu ülikoolis arstiteaduskonnas. 

Ta oli arst Riia ja Venemaa vaimuhaiglates (1897–1898 oli Riias doktor Valentin von Holsti assistent, 1898–1899 oli assistent Rothenbergi Vaimuhaiglas Riia lähedal; 1899–1901 oli ordinatuuris Peterburi Udelnaja Vaimuhaiglas). Valiti 1900. aastal vastavatud Seewaldi vaimuhaigla peaarstiks. Täiendas end aastatel 1901–1902 Saksamaal Heidelbergis endise Tartu ülikooli psühhiaatriaprofessori Emil Kraepelini kliinikus. 

Oli aastatel 1900–1915 Seewaldi vaimuhaigla peaarst. Saadeti 1915. aastal asumisele Jenisseiskisse. Elas aastatel 1916–1918 Jaapanis. Aastatel 1918–1938 oli taas Seewaldi vaimuhaigla peaarst. Aastatel 1938–1939 pidas erapraksist.

Siirdus 1939. aastal Saksamaale. Praktiseeris aastatel 1939–1945 Posenis. Suri Münchenis.

## Isiklikku
Tema tütar oli baltisaksa naisskulptor Natalie Lindenberg.

## Tunnustus
*1938 Valgetähe III klassi teenetemärk

## Viited

## Välislingid
*http://www.postimees.ee/luup/98/09/pdf/top.pdf
*
Joe Hart

**Charles Joseph John Hart** (sündinud 19. aprillil 1987 Shrewsburys) on Inglismaa jalgpallur, kes mängib väravavahina Šotimaa kõrgliiga klubis Celtic.

## Klubikarjäär

Aastatel 2006–2018 kuulus Hart Manchester City ridadesse. Hart valiti Premier League'i hooaja 2009–2010 parimaks väravavahiks. Ta mängis selle hooaja laenul Birmingham Citys. Manchester Cityga tuli ta kahel korral Inglismaa meistriks (2011–12 ja 2013–14), võitis korra FA Cupi (2010–11) ja kahel korral Football League Cupi (2013–14 ja 2015–16). 2016. aastal liitus ta laenulepingu järgi Itaalia kõrgliiga Serie A klubiga Torino FC. 2016–17 hooaja mängis Hart laenumängijana klubis West Ham.

Aastatel 2018–2020 mängis Hart Inglismaa kõrgliiga klubis Burnley. 2020. aasta augustis siirdus ta Tottenham Hotspuri. Hooajal 2020–21 sai ta klubi põhimeeskonnas väljakule ainult Inglismaa karikamängudes ja UEFA Euroopa Liiga kohtumistes.

2021. aasta augustis sõlmis ta kolmeaastase lepingu Celticuga.

## Saavutused
;Manchester City
*Premier League: 2011–12, 2013–14
*FA Cup: 2010–11
*Football League Cup: 2013–14, 2015–16

## Viited

## Välislingid
Lyttelton

**Lyttelton** on sadamalinn Uus-Meremaal Lõunasaare idaosas Lytteltoni lahe põhjarannikul 12&nbsp;km kaugusel Christchurchi linnast.

22. veebruaril 2011 toimus tugev inimohvritega maavärin, mille epitsenter oli sellest linnast 5 km kaugusel.
Grigori Potanin

**Grigori Potanin** (vene keeles Григорий Николаевич Потанин; 4. oktoober (vkj. 22. september) 1835 Jamõševski kindlus, Semipalatinski ringkond – 30. juuni 1920 Tomsk) oli vene geograaf, etnograaf, publitsist, folklorist ja botaanik.

1852 lõpetas Potanin Omski kadetikorpuse. 1853–1858 oli ta sõjaväeteenistuses Semipalatinskis ja Omskis ning osales ekspeditsioonis Ili jõe, Hiina ja Tjan-Šani vahelisele alale. 1859–1862 õppis ta Peterburi ülikoolis.

1863–1864 osales ta Karl Struve ekspeditsioonis Zaissani järve, Irtõši ülemjooksu ja kuni 2992 m kõrguse Tarbagatai aheliku juurde. Ekspeditsiooni käigus kogus ta ulatusliku herbaariumi.

1865 määrati Potanin Tomski kubermangu statistikakomitee sekretäriks. Kuid juba sama aasta suvel vahistati ta väidetava vandenõu tõttu Vene Keisririigi vastu. Ta oleks justkui tahtnud Siberit Venemaast eraldada ja Siberi omariikluse välja kuulutada. Ta oli Omski kindluses vangis seni, kuni ta 15. mail 1868 süüdi mõisteti. Talle määrati tsiviilnuhtlus ehk kõigi auastmete, tiitlite ja õiguste äravõtmine koos kogu vara konfiskeerimisega. Ühtlasi mõisteti ta sunnitööle Sveaborgi (tänapäeval Suomenlinna), kus oli kuni 1871. aasta novembrini. Seejärel saadeti ta välja Vologda kubermangu Nikolskisse. Alles 1874 anti talle Venemaa Geograafiaühingu palvel armu.

Ta uuris Kesk-Aasiat, Mongooliat ja Hiinat. Tema järgi said nime ahelik, liustik, asula, tänavad, asteroid, roosõieliste sugukonda kuuluv Hiinas ja Mongoolias kasvavate väikeste põõsaste perekond *[[Potaninia]]* ning 63 taimeliiki.

1843 abiellus ta Aleksandra Potaninaga (sündinud Aleksandra Viktorovna Lavrskaja). Nad saatsid teineteist kõigil ekspeditsioonidel. Aleksandra aitas oma mehel koguda etnograafilist ainest ja muid materjale ning ta oli esimene naine, kes võeti Venemaa Geograafiaühingu liikmeks. Aleksandra haigestus neljanda Hiina-ekspeditsiooni ajal ja suri 19. septembril 1893 Shanghais.

1901. aastast oli Potanin kirjavahetuses Barnauli luuletaja Maria Vassiljevaga. 1911 nad abiellusid. 1917/18. aasta talvel jättis Vassiljeva oma mehe maha. Potanin oli siis juba raskelt haige ja suri 1920. aasta suvel Tomskis.

Maailmasõja ajal hakkas Potanin taas poliitikaga tegelema. 1917 osales Potanin, kes valdas vabalt kasahhi keelt, Orenburgis Semipalatinski oblasti saadikuna Esimesel Ülekirgiisialisel kongressil ja valiti Asutava Kogu saadikuks. 1918 osales ta Siberi oblastiduuma loomises ja oli üks selle 47 saadikust.

1915 nimetati Potanin Omski aukodanikuks ja 1918 nimetas Siberi ajutine valitsus ta Siberi aukodanikuks.

1956 maeti Potanin ümber Tomski riikliku ülikooli maa-alale.
Jerzy Nowosielski

**Jerzy Nowosielski** (7. jaanuar 1923 Kraków – 21. veebruar 2011) oli ukraina ja poola maalikunstnik ja graafik. Sündinud Lemko pere.

Aastal 1942 tutvus ta Lvivi lähedal asuva kloostri ikoonidega. Aastatel 1945–1947 õppis ta Krakówi kunstiakadeemias Eugene Eibischi käe all.

Aastatel 1976–1992 oli ta Krakówi kunstiakadeemia õppejõud.

Ta maalis peamiselt ikoone ja freskosid, kuid ka portreesid ja maastikke ning abstraktseid teoseid.

## Välislingid
* Tutvustus lehel Culture.pl
Fix

**Fix** on eesti rokkansambel, mis tegutseb alates 1968. aastast.

## Ajaloost
Fix tuli kokku Tartus 1968. aastal ning mängis biitmuusika stiilis tantsupalu. Ansambli nime mõtles välja Mart Helme.  1972. aastal lahkusid ansamblist asutajaliikmed Mart Helme ja Mait Eelrand, samuti organist Mart Kuurme. Liitusid aga Evald Raidma ning Riho Lilje. Koos mängijatega teisest Tartu ansamblist Viker 5 moodustati kontserdibrigaad Intarsia (koosseisus olid ka puhkpillid) ja paar kuud hiljem ansambel Initsiaal (puhkpillideta). Mõlemad tegutsesid lühikest aega. Ansambliga liitusid seejärel Juhan Sütt, Vello Toomemets, Jüri Rosenfeld ja lauljatena Tõnu Kilgas ning Peeter Väljak. 1974. aasta lõpus alustas juba algkoosseisus mänginud Väino Land uue Fixi koosseisu moodustamist, kus solistiks sai Silvi Vrait ning trummariks Priit Pihlap. Armeeteenistusest naasnud Viktor Vassiljev alustas kitarrimängijana Fixis 1976. aastal. 1978. aastal lahkus Väino Land ning asutas uue ansambli Repriis, kuid 1981. aastal tuli ta Fixi tagasi ja kuulub ka tänasesse Fixi koosseisu. 

Lugusid salvestati Vanemuise teatri stuudios, esialgu salamahti, ansambli helimees töötas teatris helirežissöörina. 1976. aastal sai Fix kutseliseks RAT Vanemuise ansambliks ning tegi kaasa mitmes teatrilavastuses. Kutsujaks oli ballettmeister Ülo Vilimaa, esimeseks lavastuseks sai "Fix - revüü".

Ansambli loominguliste jõudude hulka kuuluvad laulude ja instrumentaalpalade loojaina Vello Toomemets ja Priit Pihlap ning arranžeerijana Evald Raidma. Ansambli tuntuim laulusõnade autor oli Juhan Sütt. Fix on aastate vältel esinenud edukalt mitmel konkursil ja festivalil. Kaugeim välisreis oli 1979. aastal, kui osaleti Nõukogude Liidu ja Kuuba sõpruspäevadel Kuubas, kus anti kolm kontserti Santiago de Cubas ja neljas esinemine toimus koos Kuuba ansamblitega suurel galakontserdil Havannas Karl Marxi nimelises teatris.

Arne Oidi nimelisel lauluvõistlusel 1980. aastal pälvis Fixi lugu "Kuninganna" (P.Pihlap/J.Sütt) esikoha. 1980. aastatel oli ansambli solist Viljo Tamm, kes oli ka laulude ja laulutekstide autor.

Eesti Muusikaauhinnad 2020 galal pälvis Fix auhinna - Panus Eesti muusikasse.

## Koosseis

## Diskograafia
*"Värviline maailm" (1979) LP
*Fix = Ансамбль "Фикс" (1979) MC
*"Fix 15" (Salvestus 1983, plaat 1985) LP
*"Tsirkus" (1988) MC
*"Fix 20" (1988) LP
*"Varblase hing" (1996) CD/MC
*"Tsirkus maksimus: Kogutud teosed – I osa" (1999) CD/MC
*"Kell. Fix 33" (2001) CD
*"Unplugged" (2003) CD
*"Kontsertsalvestus Pärnu Kontserdimajas 14. novembril 2003" (2006) DVD
*"Fix 40: Gold Edition 999,9" (2008) 3CD
*"Jaanipäevaks kõrgeks kasvab rohi" (2009) CD

## Viited

## Kirjandus
*Andres Oja. "Tsepeliini triumf. Eesti rock 1970. aastatel." Kirjastus Tänapäev. 2016.

## Välislingid
*http://www.kontsert.ee/fix/
*https://arhiiv.err.ee/vaata/ansambel-fix-136377
*Ansambel Fix. 1970. aastad. err.ee, arhiiv.
*Ansambel Fix. Fotod.
*Ansambli Fix lugu. Eesti Naine, 08.02.2017.
*Fix tuli esimest korda publiku ette naistepäeval 50 aastat tagasi. Tartu Postimees, 8. märts 2019.
*
Helmut Ringelmann

**Helmut Ringelmann** (4. september 1926 München – 20. veebruar 2011 Grünwald) oli saksa filmi- ja teleprodutsent.

Helmut Ringelmann oli politseiseriaali "Derrick" produtsent.
Marta Toona

**Marta Toona** (3. aprill 1918 Peterburi – 16. jaanuar 2018) oli eesti viiuldaja ja muusikapedagoog. 

Ta töötas viiuliõpetajana Tallinna Lastemuusikakoolis, seejärel Tallinna Muusikakeskkoolis alates selle loomisest 1961. aastal. Hiljem töötas ta pedagoogina Tallinna Riiklikus Konservatooriumis. 

Tema õpilased olid teiste seas Paul Mägi, Andres Mustonen ja Eri Klas.

## Isiklikku
Tema abikaasa oli Enn Toona.

## Viited
Heinrich Joachim Alstadius

**Heinrich Joachim Alstadius** (22. september / 3. oktoober 1780 Tallinn – 20. jaanuar / 1. veebruar 1860) oli Tallinna rae liige.

Ta sai Tallinna kodanikuks 1809, valiti Tallinna raehärraks 9/21. detsembril 1817 ja Tallinna bürgermeistriks 1855. Suri ametis olles, 1860. aastal Tallinnas.
Ford Motor Company

**Ford Motor Company** on USA autotootja, mis toodab **autosid [[Ford (automark)|Ford]]**.

Ettevõte sai alguse tehasest, mille Henry Ford avas Detroitis 1903. aastal.

Ford hakkas autode koostel kasutama liikuva konveieri meetodit, mis suurendas oluliselt töö tootlikkust. See meetod sai 1914. aastal maailmas tuntuks fordismina.

Ettevõtte võtmetegelased tänapäeval on William Clay Ford (Henry Fordi pojapojapoeg) ja Jim Farley.

## Logo

Fail:Ford logo 1903.png|1903
Fail:Ford logo1907.png|1907
Fail:Ford logo 1909.png|1909
Fail:Ford logo 1911.png|1911
Fail:Ford logo oval 1912.png|1912
Fail:Ford logo 1912.png|1912 variant
Fail:Ford logo 1927.png|1927
Fail:Ford (1976).svg|1976
Fail:Ford Motor Company Logo.svg|2003–tänapäev


## Kaubamärgid
* Lincoln, Mercury (1939–2011) ja Merkur, Troller

## Vaata ka
* Ford Transit

## Välislingid
* 9. juuli 2008, Behind the Curve: Have U.S. Automakers Built the Wrong Cars at the Wrong Time — Again?
* 7. juuni 2014,  Daniel Miller, What Hurdles Does Ford Motor Company's Lincoln Luxury Brand Face in the World's Largest Automotive Market?
* 29. august 2014,  Daniel Miller, Will Ford Motor Company's Surge in the World's Largest Auto Market Continue?
* updated on 9-22-2018, Ford Motor Car Company in World War Two, Dearborn, MI 1903-Present
Besançon

**Besançon** on linn Prantsusmaal, Burgundia-Franche-Comté piirkonna ja Doubs' departemangu keskus. Asub Doubs' jõe looke sees Šveitsi piiri lähedal.

Tänapäeva linna kohal asus seekvanite asula Vesontio, mille vallutas 58 eKr Julius Caesar ja rajas sinna oma tugipunkti võitluses sueebide kuninga Ariovistuse vastu. 1032 läks linn Saksa-Rooma riigi koosseisu. 1668. aastast kuulub Prantsusmaale.

Linn jaguneb ajalooliselt ja halduslikult 14 linnaosaks.

Besançon on Prantsusmaa tähtsaim kellade tootmise keskus.

Sébastien Vaubani projekteeritud tsitadell, linnamüür ja Griffoni kindlus kuuluvad 2008. aastast UNESCO maailmapärandi nimistusse.

Besançonis on sündinud Victor Hugo, Charles Fourier ja vennad Auguste ja Louis Lumière.

## Sõpruslinnad
* Huddersfield, Suurbritannia (1955)
* Fribourg-en-Brisgau, Saksamaa (1959)
* Pavia, Itaalia (1964)
* Hadera, Iisrael (1964)
* Neuchâtel, Šveits (1975)
* Kuopio, Soome (1986)
* Douroula, Burkina Faso (1985)
* Man, Elevandiluurannik (1991)
* Tver, Venemaa (1996)
* Bistrița, Rumeenia (1997)
* Bielsko-Biała, Poola (2000)
* Charlottesville, Ameerika Ühendriigid (2006)
* Aqabat Jabr, Palestiina (2004)


Besancon boucle Doubs.jpg
0 Besançon - Citadelle (1).jpg|Besançoni tsitadell


## Vaata ka
*Planoise
*Vaba riigilinn Besançon

## Viited

## Välislingid

*Besançoni koduleht
Hen Wlad fy Nhadau

**Hen Wlad fy Nhadau** [heen ulaad vö ˈnhadai] ('Mu isade vana maa') on Walesi riigihümn. Hümni ametlikud sõnad on ainult kõmrikeelsed. Sõnade autor on Evan James ja viisi autor tema poeg James James. Nad kirjutasid selle jaanuaris 1856. Hümni esimest kirjapandud teksti säilitatakse Walesi Rahvusraamatukogus.

Kuigi Hen Wlad Fy Nhadau ei ole ametlikult hümniks kinnitatud, kuid see on üle 100 aasta olnud kasutusel riigihümnina.

Nii bretooni hümn (Bro gozh ma zadoù) kui korni hümn (Bro Goth Agan Tasow) on loodud samale viisile.

11. märtsil 1899 salvestas Gramophone Company Madge Breese'i lauldud hümni heliplaadile Londonis. See on esimene kõmrikeelne helisalvestis.

## Ametlik tekst
Mae hen wlad fy nhadau yn annwyl i mi,
Gwlad beirdd a chantorion, enwogion o fri;
Ei gwrol ryfelwyr, gwladgarwyr tra mâd,
Tros ryddid gollasant eu gwaed.

*Refrään:*
:Gwlad, gwlad, pleidiol wyf i'm gwlad.
:Tra mor yn fur i'r bur hoff bau,
:O bydded i'r hen iaith barhau.

Hen Gymru fynyddig, paradwys y bardd,
Pob dyffryn, pob clogwyn i'm golwg sydd hardd;
Trwy deimlad gwladgarol, mor swynol yw si
Ei nentydd, afonydd, i mi.

*Refrään*

Os treisiodd y gelyn fy ngwlad tan ei droed, 
Mae heniaith y Cymry mor fyw ag erioed, 
Ni luddiwyd yr awen gan erchyll law brad, 
Na thelyn berseiniol fy ngwlad.

*Refrään*

## Mitteametlik ingliskeelne tekst

O land of my fathers, O land of my love,
Dear mother of minstrels who kindle and move,
And hero on hero, who at honour's proud call,
For freedom their lifeblood let fall. 

:Wales! Wales! O but my heart is with thee!
:And long as the sea your bulwark shall be,
:To Cymru my heart shall be true.

O land of the mountains, the bard's paradise,
Whose precipice, valleys lone as the skies,
Green murmuring forest, far echoing flood
Fire the fancy and quicken the blood. 

For tho' the fierce foeman has ravaged thy realm,
The old speech of Cymru he cannot o'erwhelm,
Our passionate poets to silence command
Or banish the harp from thy strand.

## Viited

## Välislingid
*Welsh National Anthem
Meistriliiga 2010

**Meistriliiga 2010** oli Eesti jalgpalli kõrgliiga Meistriliiga 2010. aasta hooaeg.

## Hooaja eel
Tiitlikaitsjana alustas hooaega FC Levadia. Esiliigast tõusis kõrgliigasse Kohtla-Järve Lootus, asendades eelmisel hooajal viimaseks jäänud Tallinna Kalevit.

## Meeskonnad

### Treenerivahetused
* Kalju: Fredo Getulio Aurelio → Kaarel Voolaid (18. mai)
* Paide: Erki Kesküla → Meelis Rooba (12. juuli)
* Levadia: Igor Prins → Aleksandr Puštov (3. august)
* Kalju: Kaarel Voolaid → Igor Prins (31. august)
* Trans: Valeri Bondarenko → Aleksei Jagudin (29. oktoober)

## Liigatabel

1 Meistrite Liigasse kvalifitseerunud Flora võitis Eesti Karika Transi vastu, seega Levadia kvalifitseerus teise kvalifikatsiooni ringi. Trans ja Kalju võtsid esimese kvalifikatsiooni ringi kohad.
**(C)** = Meister; **(R)** = Kukkus madalamasse liigasse; **(P)** = Edutatud; **(O)** = Üleminekumängude võitja; 

### Meistriliiga üleminekumängud
Hooaja lõpus osalevad Meistriliiga 9. koht ja Esiliiga 2010 2. koht üleminekumängudel, kahe mängu kokkuvõtte võitja mängib tulevasel aastal Meistriliiga 2011 ja kaotaja Esiliiga 2011.

*Kahe mängu kokkuvõttes oli parem **FC Kuressaare** (1:2 ja 3:0) ning säilitas järgmiseks hooajaks koha Meistriliigas.

## Mängutulemused
Iga meeskond mängib kõikide vastastega 4 korda, kaks korda kodus ja kaks korda võõrsil, kokku 36 mängu. 

|-
|
### Hooaja esimene pool

Allikas: Eesti Jalgpalli Liit
1Kodu meeskond on vasakus tulbas.
2Sellest kohtumisest sai võidu kirja Kuressaare ilma ühegi väravata, kuna Sillamäe Kalev kasutas keelatud mängijat. Originaalne tulemus oli 6-0.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|
### Hooaja teine pool

Allikas: Eesti Jalgpalli Liit
1Kodu meeskond on vasakus tulbas.
2Sellest kohtumisest sai võidu kirja Trans ilma ühegi väravata, kuna Paide LM kasutas keelatud mängijat. Originaalne tulemus oli 0-0.
Värvid: Roheline = Kodu meeskonna võit; Kollane= viik; Punane = võõrsil meeskonna võit.
|}

## Parimad väravakütid

## Ülekanded
TV14 tegi iga vooru ühest mängust otseülekande.

## Vaata ka
*Esiliiga 2010
*II liiga 2010
*III liiga 2010
*IV liiga 2010

## Viited
Kohtla-Järve Spordikeskuse staadion

**Kohtla-Järve Spordikeskuse staadion** on murukattega staadion Kohtla-Järvel.
## Viited

## Välislingid
* Kohtla-Järve Spordikeskus
* 
* http://www.sport.ee/et/ehitis/841/kohtlajarve_spordikeskuse_staadion
Häirekeskus

**Häirekeskus** on valitsusasutus Siseministeeriumi valitsemisalas. 

Häirekeskus moodustati iseseisva asutusena 1. jaanuaril 2012. Häirekeskuses vastatakse hädaabinumbri 112 ja riigiinfotelefoni 1247 kõnedele.  

Häirekeskuse esmaseks ülesanneteks on hädaabinumbrile 112 saabunud hädaabiteadete vastuvõtmine ning edastamine abistavatele organisatsioonidele (Päästeamet, Politsei- ja Piirivalveamet ja kiirabi). Riigiinfo telefon 1247 aitab küsimustes, mille puhul ei ole ohus kellegi elu, tervis ega vara. Erakordsete sündmuste ajal toimib 1247 kriisiinfo liinina. 

Alates 2018. aastast võtab Häirekeskus vastu automaatseid hädaabiteateid hoonete automaatsetelt tulekahju avastamise süsteemidelt (ATS). Samuti saabuvad häirekeskusesse avariiteated uuema süsteemiga varustatud autodelt ehk eCall kõned. Hädasolijate positsioneerimiseks saavad päästekorraldajad väga täpselt positsioneerida nii IPhone'i kui ka Androidi tarkvaraga telefonide kasutajaid. 

2016. aastal oli Eesti Häirekeskuse eestvedamisel esimene riik, kus kogu riigi territooriumil hakati kasutama Androidi tarkvaraga telefone väga täpseks positsioneerimiseks.

Abivajajaid teenindavad Häirekeskuse neli regionaalset keskust:

* Põhja Keskus (Osmussaare 2, Tallinn);
* Lääne Keskus (A. H. Tammsaare puiestee 61, Pärnu);
* Ida Keskus (Rahu 38, Jõhvi);
* Lõuna Keskus (Jaama 207, Tartu).

Kõik keskused võtavad vastu ja teenindavad hädaabiteateid üle Eesti, kuid operatiivteenistuste appi saatmisel on tööjaotus regioonipõhine. Keskuste töösaalides töötavad koos Häirekeskuse päästekorraldajad, logistikud, grupijuhid, meedikud, merevalvekeskuse töötajad ning Politsei- ja Piirivalveameti juhtimiskeskuse töötajad, kes aitavad abijõududel jõuda abivajajani. Häirekeskuses on kokku ligi 250 töötajat.

Häirekeskus kuulub Euroopa hädaabinumbreid ühendava Euroopa hädaabinumbri assotsiatsiooni (*[http://www.eena.org/ European Emergency Number Association - EENA]*).

## Vaata ka
*Päästeamet
*Siseministeeriumi infotehnoloogia- ja arenduskeskus
*Politsei- ja Piirivalveamet
*Siseministeerium

## Viited

## Välislingid
*Häirekeskuse koduleht
*Häirekeskuse põhimäärus
Christoph von Mickwitz (1850−1924)

**Christoph Friedrich Carl von Mickwitz** (25. mai 1850 Tartu – 25. mai 1924 Tallinn) oli baltisaksa päritolu Eesti luuletaja, pedagoog, ajakirjanik ja poliitik.

Christoph von Mickwitz õppis aastatel 1869–1877 Tartu Ülikoolis keeleteadust. Oli Tallinna Toomkoolis saksa keele ülemõpetaja. Oli aastatel 1878–1915 ajalehe Revaler Zeitung toimetaja, peatoimetaja ja väljaandja. Oli aastatel 1918–1921 ajalehe Revaler Bote asutaja ja toimetaja. Ta oli aastast 1882 Tallinna linnavolikogu liige. 1905–1914 oli ta Eestimaa Konstitutsioonilise Erakonna esimees.

## Isiklikku
Christoph von Mickwitzi isa Carl Ferdinand Mickwitz oli Tartu gümnaasiumide inspektor ja Tartu Ülikooli eesti keele lektor, tema vanaisa Christoph Friedrich Mickwitz oli Lihula ja Kirbla koguduse õpetaja, teine vanaisa Gustav Hasselblatt oli Viru-Nigula koguduse õpetaja.

## Viited

## Välislingid
*EEVA:Christoph Mickwitz
*
Pärnu Vabadussõja mälestussammas

**Pärnu Vabadussõja mälestussammas** on Vabadussõjas langenud sõdurite mälestusmärk Pärnus.

Mälestussammas asub Pärnu Alevi kalmistul ja selle loojaks on kujur Amandus Adamson. Mälestusmärk avati 16. juulil 1922.

Pronksist Vabadusristiga tipneva silindervõlvlaega nelinurkse tüvipüramiidikujulise betoonsamba esiküljel on pronksreljeef kahuri ratta juures end istukile ajanud raskesti haavatud sõdurist, kes Eestile viimast au andes riigilippu suudleb ja kaitseinglist tema pea kohal võidupärja ja palmioksaga, ning selle all graniittahvel kirjaga: 
:*EESTI VABADUSSÕJAS LANGENUD KANGELASTELE* 
Samba külgedel on pronksist kotkad, kes võitlevad madudega; samba nurkadel malmist kahuritorud ja -mürsud.

Mälestussamba tagaküljel on pronksskulptuur leinavast lesknaisest kahe lapsega kabeli lävel, nende kohal kiri: 1918–1920. Kunstnik on siin leinajatena kujutanud oma abikaasat ja tütart; poisike, kes trepil istudes pärga punub, oli tema poeg.

Pärnu Vabadussõjas langenute monument oli Amandus Adamsoni kõige armsam teos. 1929. aastal maeti ta tema enda soovil selle kõrvale.

Ööl vastu 15. aprilli 1945 mälestussammas lõhati. Järgmisel päeval käis rüvetatud mälestusmärki vaatamas arvukalt pärnakaid, nende hulgas seitse keskkoolitüdrukut, kes otsustasid sambatükid päästa. "Proovisime kotkast paigalt nihutada. Ei jõudnud. Sikutasime madu, see oli suure betoonkamaka küljes. Jõud käis üle poisikesest." Tüdrukud tirisid pronksist "Poisi lillevanikuga" Alevi kalmistu jõepoolsesse serva ja matsid maha.

Pärnu Vabadussõja mälestussammas taastati ja avati rahvahulga osavõtul uuesti 1993. aasta 17. juulil.

1991. aastal andis Eesti Muinsuskaitse Selts välja ilumargiploki ja eraldi ilumargid mälestussamba tagaküljel oleva pronksskulptuuri ja Amandus Adamsoni portree kujutisega.

## Viited

## Välislingid

* 
*Foto mälestusmärgi tagaküljest: skulptuur leinavast lesknaisest kahe lapsega kabeli lävel; esiplaanil Amandus Adamsoni haud
Alfred Schilling

Parun **Alfred Karl Wilhelm von Schilling** (6. oktoober (vkj. 22. september) 1861 Kuksema mõis – 12. november 1922 Tallinn) oli baltisaksa päritolu Venemaa keisririigi poliitik, III Riigiduuma koosseisu saadik.

Alfred Karl Wilhelm Schilling õppis Tallinna Toomkoolis ja Viljandi Maagümnaasiumis ning aastatel 1880–1882, 1884 ja 1886 Tartu ülikooli õigusteaduskonnas. 

Ta oli aastatel 1901–1919  Virumaa Viru-Nigula kihelkonna Haansalu mõisnik, aastatel 1906–1919 Pada ja Kabala mõisa  (990 tessatiini) ja Satsu mõisnik (492 tessatiini), Viru kreisi kreisisaadik.  

Aastatel 1907–1912 oli ta Venemaa keisririigi Riigiduuma III koosseisu saadik ning aastal 1911 Riiginõukogu liige. 

Aastast 1912–1920 oli ta Eestimaa rüütelkonna maanõunik, 1914. aastal valiti ta tagasi astunud Eduard von Stackelbergi asemel Eestimaa rüütelkonna peamehe asetäitjaks. Aastatel 1917–1918 esindas ta Eestimaa rüütelkonna huvisid Stockholmis ja Berliinis. 

Aastal 1922 oli ta Eestimaa Põlisaadlisse Kuulunute Liidu esimees Berliinis.

## Viited

## Välislingid
*"''Genealogisches Handbuch der estländischen Ritterschaft'', Teil 2, 3: Estland, Bd. 3". Görlitz, 1930
*
Américo

**Américo** (õieti **Domingo Johnny Vega Urzúa**; sündinud 24. detsembril 1977 Aricas) on Tšiili laulja.

## Diskograafia

* 1985 – "La plegaria de un niño"
* 1994 – "Tropicalmente"
* 2004 – "Por una mujer"
* 2008 – "Así es"
* 2008 – "A morir"
* 2010 – "Yo soy"

## Välislingid
*Américo koduleht
Gennadi Gerodnik

**Gennadi Gerodnik** (vene Геннадий Иосифович Геродник; 2. veebruar 1911 Asvieja, Drissa maakond, Vitebski kubermang – 15. veebruar 2000 Keila) oli Eesti kirjanik, publitsist, õpetaja ning koolijuht.

Ta lõpetas 1939. aastal Leningradi Riikliku Ülikooli matemaatikateaduskonna. Alates 1961. aastast oli ta kutseline kirjanik. Ta kirjutas vene keeles.

Aastatel 1947–1961 oli ta Valga 2. Keskkooli direktor ja matemaatikaõpetaja.

## Eesti keeles ilmunud teosed
*Mungarüü varjus. Tõde Petseri kloostri kohta. Tallinn, Eesti Raamat, 1965.
*Vend Vahindra. Satiiriline dokumentaaljutustus. Tallinn, Eesti Raamat, 1973.

## Välislingid
* Kanne Valgamaa koduloolises andmebaasis ISIK
Arawa

**Arawa** on linn Paapua Uus-Guineas Bougainville'i saarel, Bougainville'i provintsis ja riigi suuruselt kolmas linn. 

Arawa asutati 1884. Enne 1988–1997 toimunud kodusõda oli Arawa Bougainville'i provintsi keskus. 

Kodusõjas hävitati Arawa sadam.
Linna lähedal asuvad vasemaagikaevandused.
Rawalpindi

**Rawalpindi** on linn Pakistanis Pandžabi provintsis, Rawalpindi ringkonna keskus. 

Linnas asub Pakistani sõjaväe peakorter. 1960. aastatel oli Rawalpindi Pakistani pealinn.

Rawalpindis tapeti 1951. aastal Pakistani esimene valitud peaminister Liaquat Ali Khan. 1979. aastal hukati seal peaminister Zulfikar Ali Bhutto. 2007. aastal tapeti seal Zulfikar Ali Bhutto tütar, endine peaminister Benazir Bhutto.

## Välislingid

*Rawalpindi linnavalitsuse koduleht
Khyber Pakhtunkhwa provints

**Khyber Pakhtunkhwa provints** (varem *Loodepiiriprovints*) on Pakistani provints. Piirneb läänes ja põhjas Afganistaniga.

Provints jaguneb 34 ringkonnaks.

2018. aastal liideti provintsiga Hõimualade territoorium.

## Välislingid
*Provintsi koduleht
Igor Sorin

**Igor Sorin** (vene keeles Игорь Владимирович Сорин, sünninimi **Igor Raiberg**; 10. november 1969 Moskva – 4. september 1998 Moskva) oli vene muusik ja  luuletaja.

Ta oli ansambli Ivanuški International liige. 

Igor Sorin on maetud Kuzminskoje kalmistule.

## Viited
Attock

**Attock** on linn Pakistanis Pandžabi provintsis, Attocki ringkonna keskus. Asub 80 km Rāwalpindist loodes.

1985. aastani oli linna nimi **Campbellpur**.

Attocki lähedal sündis Pāṇini.

## Välislingid

*http://www.attockonians.com/
Musandami kubernerkond

**Musandami kubernerkond** on Omaani 1. järgu haldusüksus. See asub Omaani põhiterritooriumist lahus Hormuze väina ääres Musandami poolsaarel. Piirneb lõunas Araabia Ühendemiraatidega.

Provints jaguneb 4 ringkonnaks: Khaşabi, Bukha, Dibba Al-Baya ja Madḩā' ringkond.

Madḩā' ringkond paikneb eksklaavina Araabia Ühendemiraatidest ümbritsetuna provintsi põhiterritooriumist lõunas.
An-Naḩwah

**An-Naḩwah** (araabia النحوة, kasutatakse ka nimekuju *Nahwa*) on küla Araabia Ühendemiraatide Al-Fujayrah' emiraadis. Asub eksklaavina Omaanile kuuluva Madḩā' eksklaavi sees ja on mägedest ümbritsetud.

Külas on umbes 40 maja. Seal on kliinik ja politseijaoskond.
Jüri Trei

**Jüri Trei** (sündinud 25. veebruaril 1948 Haapsalus) on Eesti diplomaat ja laulja.

Ta on lõpetanud 1979. aastal Tallinna Riiklikus Konservatooriumi laulu alal.

Alates 2002. aastast on ta erakonna Isamaa liige.

## Töökäik
* 1973–1986 ooperi- ja balletiteater Estonia, laulja
* 1971–1980 Eesti Televisioon, muusika- ja meelelahutussaadete assistent, režissöör
* 1980–1994 Kultuuriministeerium, Teatrite Valitsuse juhataja, muusika- ja teatriosakonna juhataja, muusika- ja teatrinõunik
* 1994–1999 Eesti Vabariigi Välisministeerium, protokolliosakonna referent, III, II ja I sekretär
* 1999–2002 Eesti Vabariigi konsul Peterburis 
* 2002–2019 Välisministeerium, pressi- ja infoosakonna nõunik

## Ühiskondlikud ametid
* Eesti Muusikakultuuri Jäädvustamise Fondi esimees
* Peterburi Jaani kiriku Fondi esimees
* ajalehe Peterburi Teataja taasasutaja ja toimetaja
* riikliku komisjoni “Eesti Lipp 120” esimees
* ametkondadevahelise rahvuskaaslaste programmi nõukogu liige
* riikliku pühakodade programmi juhtnõukogu liige
* EELK autasude komisjoni liige
* Eesti Lipu Seltsi asutajaliige ja esimees

## Tegevus poliitikas
Ta kandideeris 2023. aasta valimistel Riigikokku, sai valimisringkonnas nr 2 (Tallinna Kesklinna, Lasnamäe ja Pirita linnaosad) 96 häält ning ei osutunud valituks.

Ta kandideeris 2025. aasta kohaliku omavalitsuse volikogude valimistel Lasnamäe linnaosas, sai 265 häält ning ei osutunud valituks.

## Tunnustus
* 1998 Läti Vabariigi Kolme Tähe V klassi orden
* 2001 Eesti Vabariigi Valgetähe IV klassi teenetemärk
* Norra Kuningriigi Rüütlirist
* Kaitsejõudude teenetemärk
* Kaitseliidu Valgerist
* Kaitsejõudude medal
* EELK teeneterist
* Muinsuskaitse Seltsi teenetemedal
* 2013 Jakob Hurda rahvuskultuuri auhind
* 2018 Tallinna teenetemärk
* 2020 välisministeeriumi teeneterist
* 2020 Aino Järvesoo auhind
* 2020 Vabaduse Tammepärja aumärk
* 2021 Kodanikupäeva aumärk

## Isiklikku
Jüri Trei on abielus Aet Treiga (sündinud 1974), peres kasvab kolm tütart: Hanna-Maria (sündinud 1996), Eeva-Liisa (1998) ja Gerda-Kristina (2004). 

Varem on Jüri Trei abielus olnud baleriin Kaie Kõrbiga.

Jüri Trei hobid on sport, teater, muusika ja ajalugu.

## Viited

## Välislingid
* Jüri Trei aitas taastada võidupüha paraadide traditsiooni. Põhjarannik, 31. märts 2005
* Linnavolinik Trei kinkis linnapea Ratasele haamri. Postimees, 21. detsember 2006
* Jüri Trei Tommy rollis muusikalis "Pipi Pikksukk". Estonia "Pipi Pikksuka" lavastuse video ERR-i arhviivis
* Kajalood. Elav ajalugu Jüri Trei, Eesti lipu seltsi veebileht
* Jüri Trei: mida tähendavad tutvused ja juhus, kylauudis.ee
* Eesti lipu päeval külastas Pika Hermanni torni ligi 700 inimest, Delfi, 4. juuni 2017